MESTSKÁ ČASŤ BRATISLAVA-NOVÉ MESTO
Miestny úrad Bratislava Nové Mesto
Junácka č.1, 832 91 Bratislava

Materiál na zasadnutie 
Miestneho zastupiteľstva
17.4. 2012

INFORMÁCIA
o činnosti oddelenia sociálnych služieb za rok 2011

								Materiál obsahuje:
								Základný materiál

Spracovateľ:
Ing. Gabriela Vojtechová
poverená vedením oddelenia

			

APRÍL 2012

     V informácii  je vyhodnotená činnosť oddelenia v členení:

1.	Opatrovateľská služba, ktorá sa v mestskej časti Bratislava – Nové Mesto poskytuje v súlade so zákonom 448/2008 Z.z. v znení neskorších predpisov, 
2.	Poskytovanie jednorazových finančných výpomocí, 
3.	Činnosti a prevádzka 8 klubov dôchodcov, 
4.	Posudková činnosť na účely posúdenia odkázanosti fyzickej osoby na sociálnu službu a o sociálnoprávnej ochrane  detí sociálnej kurately, ktorá sa vykonáva v súlade so zákonom č. 305/2005 Z.z. v znení neskorších predpisov.
5.	Činnosť detských jaslí, 

Opatrovateľská služba

	Činnosť referátu opatrovateľskej služby je v súlade so zákonom                        č. 448/2008 Z. z. o sociálnych službách, v znení neskorších predpisov a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Opatrovateľská služba sa poskytuje občanom mestskej časti Bratislava - Nové Mesto, ktorí pre svoj nepriaznivý sociálny a zdravotný stav sú odkázaní na pomoc inej fyzickej osoby, pri zabezpečovaní úkonov sebaobsluhy, starostlivosti o svoju domácnosť a základných sociálnych aktivít. Tieto úkony sa poskytujú mobilným aj imobilným občanom v prirodzenom domácom prostredí.
Návrh rozpočtu pre činnosť opatrovateľskej služby v roku 2011 bol schválený vo výške 194 572, 00 €, čerpanie 186 567, 00 €,  t. j plnenie  na  98,9 %.  Celkový príjem z opatrovateľskej služby v hodnotenom období bol vo výške 27 563,54 €.           
Opatrovateľská služba bola poskytovaná pre 200 obyvateľ, vrátane zastavených služieb a úmrtí. Priemerný denný počet opatrovaných bol 138 občanov. Výkon  opatrovateľskej  služby  zabezpečovalo 23 opatrovateliek na základe pracovnej  zmluvy, z toho 17 na plný úväzok,  a 6 s čiastočným úväzkom do 5 hodín denne. Ku koncu roka sme evidovali 24 opatrovateliek, z nich štyri skončili pracovný pomer k 31.12.2011. Poskytovanie sociálnej služby denne odborne koordinovala a vykonávala jedna sociálna sestra a vedúca referátu opatrovateľskej služby.
Táto služba spočívala v dennej práci v domácnostiach, výkonom dohodnutých úkonov.  Pri riešení sociálnej situácie obyvateľov, oddelenie sociálnych služieb spolupracovalo  sociálnymi a zdravotníckymi zariadeniami. 
Počas hodnoteného roka, sociálna sestra vykonala 1 234 kontrol, zameraných na poskytovanie jednotlivých úkonov opatrovateľskej služby. Tieto vykonávala aj sama, a to z dôvodu chýbajúcich opatrovateliek. 
Do domácnosti bolo rozvezených celkom 5 967obedov. Rozvoz obedov do domácnosti sa zabezpečoval i počas nepriaznivého zimného počasia a to  aj do náročných oblastí, ako sú Kramáre a Koliba, takisto do okrajových častí, ako Bojnická ul., Mierová Kolónia, Nobelova ul.
Zabezpečovanie opatrovateľskej služby bolo náročné aj v letných mesiacoch, kedy opatrovateľky čerpali dovolenky. 
V hodnotenom období bolo zavedených 54 nových služieb. V 47 prípadoch bolo poskytovanie opatrovateľskej služby ukončené, najmä  z dôvodu  umiestnenia klientov, pre ich výrazné zhoršenie zdravotného stavu, do zariadení opatrovateľskej služby,  zariadení pre seniorov, alebo do domovov sociálnych služieb. Úmrtie klientov bolo v počte  23. 
O poskytovanie opatrovateľskej služby je stály záujem, najmä o celodennú opateru, ktorú žiadajú rodinní príslušníci pre svojich blízkych, čo však  nie je možné zabezpečiť z dôvodu že opatrovateľky môžu vykonávať len opatrovateľskú a nie ošetrovateľskú činnosť. 
Referát opatrovateľskej služby denne poskytoval informácie  o možnosti poskytovania sociálnych služieb, ako aj dostupné informácie o iných sociálnych zariadeniach. 

Poskytovanie jednorazových finančných výpomoci

Jednorazové finančné výpomoci sa v roku 2011 poskytovali podľa platných “Zásad  poskytovania finančných výpomocí obyvateľom mestskej časti Bratislava – Nové Mesto“, ktoré boli schválené Miestnym zastupiteľstvom mestskej časti Bratislava – Nové Mesto dňa 17. 3. 2011 uznesením číslo 2/16 s účinnosťou od 1. 4. 2011 v znení dodatku schváleného dňa 16. 6. 2011 uznesením číslo 5/20.
Pre rok 2011 boli na poskytovanie jednorazových finančných výpomocí schválené finančné prostriedky vo výške 132 410,- €, z toho 73 352,- € na jednorazové finančné príspevky pri narodení dieťaťa a 59 058,- € pre tri kategórie obyvateľov, pre rodiny s deťmi 12 192,- €, pre dôchodcov 35 520,- € a pre nezamestnaných 11 346,- €.

1/ Rodiny  					počet            suma 	   
- individuálne priznané			  15	       1 960,- €	       
- školské tašky				141	       4 935,- €
- letná detská rekreácia			  17	       2 635,- €
- vianočné výpomoci			  49	       2 905,- €
- príspevok pri narodení dieťaťa	           389	     73 351,20 € 
spolu :					           611	     85 786,20 € =================================================

2/ Dôchodcovia - 		počet         suma 	
- individuálne priznané	  20	    1 950,- €   
- vianočné výpomoci	527       16 380,- €
spolu :		        	           547       18 330,- €  
======================================
 
3/ Nezamestnaní 		počet              suma     
- individuálne priznané	   13	             873,- €	
- vianočné výpomoci	 126	          5 040,- €  
spolu :			            139	          5 913,- €     
=======================================

S u m a r i z á c i a 
 				   počet  	       suma          
a/ individuálne priznané	      	48	    4 783,- €    
b/ letná detská rekreácia	           17	    2 635,- €  
c/ školské potreby a šk. tašky      141	    4 935,- € 		
d/ vianočné výpomoci	         702	  24 325,- €  
e/ narodené deti		         389	  73 351,20 €
celkom	 :		       1 297	110 029,20 €
====================================				

Čerpanie rozpočtu v roku 2011 				údaje v €

			   rozp. 2011       čerpanie           rozdiel      % plnenia
1/ rodiny	                85 544	    85 786,20       -  242,20		100,28
2/ dôchodcovia 	     35 520	    18 330	    17 190	  	  51,60
3/ nezamestnaní 	     11 346	      5 913	      5 433	   	  52,12
---------------------------------------------------------------------------------------------
Celkom :		   132 410	  110 029,20	    22 380,80	   	  83,10 
=======================================================

V roku 2011 bolo poskytnutých celkom 1 297 jednorazových finančných výpomocí v sume 110 029,20 €. 
Z celkového počtu bolo 48 výpomoci v sume 4 783,- € poskytnutých individuálnym posúdením sociálnej situácie. Letná detská rekreácia bola uhradená pre 17 detí zo sociálne slabších rodín, v celkovej sume 2 635,- €. Jednorazová finančná výpomoc na zakúpenie školských potrieb a školskej tašky, pri nástupe dieťaťa do prvej triedy základnej obecnej školy vo výške á 35,- € bola vyplatená pre 141 rodín v sume 4 935,- €. Ďalších 702 výpomocí v hodnote 24 325,- €  bolo vyplatených k Vianociam 2011. Pri narodení dieťaťa bolo poskytnutých 388 finančných príspevkov celkom v sume 73 151,20 € a prvému narodenému dieťaťu v roku 2011 v nemocnici na Kramároch bol poskytnutý príspevok 200,- €.
V čerpaní finančných prostriedkov na položkách jednorazových finančných výpomocí bola v roku 2011 vykázaná úspora 22 380,80 €, čo predstavuje plnenie na 83,10 %.  

Zmeny v poskytovaní jednorazových finančných výpomocí k Vianociam 2011 pre dôchodcov oproti roku 2010 boli upravené v Zásadách poskytovania finančných výpomocí obyvateľom našej mestskej časti. Za účelom poskytnutia týchto výpomocí len tým obyvateľom, ktorí sú nezamestnaní, osamelí a dôchodok je ich jediný zdroj príjmu, bolo potrebné o jednorazovú finančnú výpomoc k Vianociam 2011 požiadať a predložiť platný doklad o dôchodku. V roku 2011 bola určená výška dôchodku do 340,- €. Ďalej oddelenie sociálnych služieb MÚ BNM posúdilo podľa platných zásad sociálnu situáciu 42 obyvateľom, ktorých rozdiel medzi potrebou a príjmom neumožnil poskytnúť jednorazovú finančnú výpomoc. Taktiež poskytlo metodickú pomoc pre viac ako 70 obyvateľov pri vybavovaní príspevkov a prídavkov na deti, výživného, dôchodku, ošateného, preukazu ZŤP, pohrebného, dávok v hmotnej núdzi, kompenzácie zdravotného postihnutia a komplexnú pomoc pri riešení rodinných a sociálnych problémov. 

Činnosť a prevádzka klubov dôchodcov

      V súlade so zákonom č. 448/2008 Z.z. o sociálnych službách v znení neskorších predpisov,  Štatútom hlavného mesta SR Bratislavy, ako aj Štatútom mestskej časti Bratislava – Nové Mesto sa starostlivosť o seniorov, ťažko zdravotne postihnutých obyvateľov a obyvateľov s nepriaznivým zdravotným stavom, poskytuje prostredníctvom ôsmych klubov dôchodcov, ktoré sú metodicky, organizačne, ale aj hospodársky riadené oddelením sociálnych služieb Miestneho úradu Bratislava – Nové Mesto.

Poslaním klubov dôchodcov nie je len organizovanie spoločenského a kultúrneho života,  poskytovanie stravovania formou obedu, ale aj zabezpečovanie záujmovej činnosti tak, ako to vyplýva z ust. § 56 zákona č. 448/2008 Z.z. o sociálnych službách.

     V mestskej časti Bratislava – Nové Mesto je v prevádzke osem klubov dôchodcov a to:

1.	KD Chemická 1 – v Mierovej kolónii
2.	KD „Domovinka“ na Nobelovej č. 30
3.	KD Vajnorská 51
4.	KD Športová 1
5.	KD „Zlatý dážď“, Račianska 89
6.	KD Sibírska 37
7.	KD Stromová 18 – Kramáre
8.	KD Jeséniova 51 – Koliba

V týchto kluboch je registrovaných cca 1000 členov. Členovia  obvykle každé dva roky menujú samosprávu a výbor, ktorý rozhoduje  o aktivitách klubu. Napr. v roku 2011 KD Športová sa zúčastnili 134 akcii – divadelné predstavenia, zájazdy, koncerty, prednášky a besedy. Aj ostatné kluby mali v hodnotenom roku mimoriadne početné aktivity.
Miestny úrad organizuje akcie aké sú Deň matiek, výročné členské schôdze na ktorých sa hodnotí uplynulý rok a predkladajú plány na nasledujúci rok, Mesiac úcty k starším, ale aj štedrovečerné posedenie pre osamelých seniorov. Obyvateľmi sú oceňované stretnutia jubilantov so starostom mestskej časti Bratislava – Nové Mesto.
Každoročne v rozpočte mestskej časti Bratislava – Nové Mesto sú alokované finančné prostriedky pre organizovanie jednodňových zájazdov. Kluby dôchodcov ich využívajú na zájazdy nielen po  Slovensku, ale i do blízkeho zahraničia, ako je Česká republika, Maďarsko a Rakúsko. Napr. KD Stromová v minulom roku navštívil Salzburg, Topoľčianky, Banskú Štiavnicu a obec Valtice na  Morave. KD Domovinka na Nobelovej navštívil Györ, za účelom nákupov, termálne kúpalisko v Dunajskej Strede, ale uskutočnil aj celodenný výlet do Rajeckej Lesnej. KD Športová uskutočnil výlet na Neziderské jazero, ale aj do Badenu. KD Sibírska zorganizoval  výlet do Mariazellu, KD Chemická do Viedne, KD Račianska bol v kúpeľoch Luhačovice, ale aj v Kremnici a KD Vajnorská bol v Ostrihome. V roku 2011 takto kluby zrealizovali cca 20 zájazdov.

    V minulom roku oddelenie v spolupráci so ZŠ Kalinčiakova zorganizovali spoločný športový deň žiakov prvého stupňa so seniormi. Táto akcia mala pozitívne hodnotenie, ktoré bolo vyzdvihnuté aj na výročných členských schôdzach. KD spolupracujú  aj s inými organizácia, ktorých zriaďovateľom je mestská časť Bratislava – Nové Mesto. Jedná sa o Knižnice, kde kluby pravidelne uskutočňujú výmenu kníh a zúčastňujú sa i na dňoch otvorených dverí. Miestny úrad Bratislava – Nové Mesto každoročne klubom predpláca noviny a časopisy max. 3 kusy pre každý klub podľa vlastného výberu.
   Oddelenie sociálnych služieb vytvára podmienky na to, aby sa kluby navštevovali aj navzájom, aby spoznávali obyvateľov, ktorí ich navštevujú, ich aktivity, záujmové činnosti a aby sa zúčastňovali všetkých podujatí, ktoré organizujú.  Napr. spevácky súbor „Sibirienka“ pri KD Sibírska vystupoval so svojim programom v KD Nobelova, ale aj KD Športová.
V spolupráci s oddelením pre správu bytov a nebytových priestorov sa podarila celková rekonštrukcia KD na Račianskej 89. Bolo zakúpené aj nové interiérové vybavenie do kuchyniek, elektrospotrebiče a stoličky. Oficiálne slávnostné otvorenie sa uskutočnilo 7.12. 2011

Mestská časť Bratislava – Nové Mesto v súlade s ustanoveniami §§ 12, a 58 zákona č. 448/2008 Z.z. o sociálnych službách v znení neskorších predpisov zabezpečuje a poskytuje stravovanie pre občanov, ktorí dovŕšili dôchodkový vek, mali ťažké zdravotné postihnutie alebo nepriaznivý zdravotný stav.
Stravovanie sa zabezpečovalo z firmy GERDOS do 6 kluboch dôchodcov, ako výdajných stredísk stravy. Rozvoz od júla 2011 zmluvne vykonávala firma NEOTRANS, s.r.o.
V hodnotenom roku  bolo zabezpečených a odobratých celkom 56 287 porcii obedov. Za tieto obedy stravujúci sa zaplatili celkom 116 875,94 €. Mestská časť firme Gerdos uhradila za tieto obedy celkovú sumu 160 080,23 €. Rozdiel 43 204,29 € bola dotácia formou zľavy mestskej časti na stravovanie. V roku 2011 služby zabezpečenia a poskytovania stravovania využilo 400 obyvateľov.

Záverom roka dňa 21.12. 2011 mestská časť zorganizovala posedenie pri štedrej večeri s osamelými dôchodcami, na ktorom s zúčastnilo viac ako 100 obyvateľov. V spolupráci s Magistrátom hl. mesta SR Bratislavy sa štedrovečerného podujatia s primátorom mesta zúčastnilo 8 občanov.

Posudková činnosť ....

Povinnosti a pôsobnosť oddelenia sociálnych služieb vyplývajú najmä zo zákona č. 448/2008 Z. z. o sociálnych službách v znení neskorších predpisov, zákona č. 305/2005 o sociálnoprávnej ochrane detí a sociálnej kuratele v znení neskorších predpisov a zo Štatútu  hlavného mesta SR Bratislavy čl. 32 a Štatútu mestskej časti Bratislava – Nové Mesto.

Medzi hlavné činnosti patrí najmä:

1.	Posudková činnosť a vydávanie sociálnych, lekárskych posudkov, posudkov a rozhodnutí o odkázanosti na sociálnu službu.
	
Prehľad žiadostí o posúdenie odkázanosti na sociálnu službu

V roku 2011 bolo evidovaných a vybavených žiadostí spolu:  342

Sociálna služba	Počet	
opatrovateľská služba	94	
zariadenie pre seniorov	131	
zariadenie opatrovateľskej služby	109	
denný stacionár	8	

Lekárska posudková činnosť
Počet vydaných lekárskych posudkov:  333

a)	opatrovateľská služba

Stupeň odkázanosti	I.	II.	III.	IV.	V.	VI.	
Počet	0	12	28	20	20	10	

Spolu vydaných lekárskych posudkov = 90

b)	zariadenie pre seniorov

Stupeň odkázanosti	I.	II.	III.	IV.	V.	VI.	
Počet	1	17	19	21	26	45	

Spolu vydaných lekárskych posudkov =  129

c)  zariadenie opatrovateľskej služby

Stupeň odkázanosti	I.	II.	III.	IV.	V.	VI.	
Počet	0	1	8	15	33	50	

      Spolu vydaných lekárskych posudkov =  107       

d)  denný stacionár

Stupeň odkázanosti	I.	II.	III.	IV.	V.	VI.	
Počet	0	2	1	1	2	1	

Spolu vydaných lekárskych posudkov =  8

Počet vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  333

c)	opatrovateľská služba

Stupeň odkázanosti	I.	II.	III.	IV.	V.	VI.	
Počet	0	12	28	20	20	10	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  =  90

d)	zariadenie pre seniorov

Stupeň odkázanosti	I.	II.	III.	IV.	V.	VI.	
Počet	1	17	19	21	26	45	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu:  =  129

c)  zariadenie opatrovateľskej služby

Stupeň odkázanosti	I.	II.	III.	IV.	V.	VI.	
Počet	0	1	8	15	33	50	

      Spolu vydaných sociálnych posudkov, posudkov o odkázanosti a rozhodnutí
      o odkázanosti na sociálnu službu: = 107       

d)  denný stacionár

Stupeň odkázanosti	I.	II.	III.	IV.	V.	VI.	
Počet	0	2	1	1	2	1	

Spolu vydaných sociálnych posudkov, posudkov o odkázanosti a rozhodnutí o odkázanosti na sociálnu službu =  8
Počet žiadostí posúdených na určitý stupeň odkázanosti: 

Stupeň odkázanosti	I.	II.	III.	IV.	V.	VI.	
Počet	1	32	56	57	81	106	

Počet žiadostí bez lekárskeho posudku, t. j. zastavené správne konanie vo veci rozhodnutia o odkázanosti na sociálnu službu  = 8 (úmrtie žiadateľa), 1 (iné dôvody) 

2.	Riešenie problematiky záškoláctva a požívania alkoholu u mladistvých
	a maloletých

V priebehu roku 2011 sa objavilo niekoľko prípadov intoxikácie alkoholom u maloletých
a mladistvých, riešených osobným dohovorom, za prítomnosti maloletého dieťaťa a jeho zákonného zástupcu. Taktiež bolo vydaných 27 „Rozhodnutí súvisiacich s uznaním viny zo spáchania priestupku podľa ustanovenia § 2 ods. 2 zák. č. 214/2009 Z. z. o ochrane pred zneužívaním alkoholických nápojov v znení neskorších predpisov u maloletých – pokarhanie“. 
	
3.	Náhradný príjemca prídavkov na deti – osobitný príjemca (zanedbanie starostlivosti rodičov o maloleté deti, záškoláctvo)

V zmysle Štatútu hlavného mesta SR čl. 32 ods. 4. písm. a) aj b) je mestská časť prijímateľom prídavku na dieťa a príplatku k prídavku, ktorého výplata bola zastavená oprávnenej osobe, t.j. matke dieťaťa rozhodnutím Úradu práce, sociálnych vecí a rodiny v Bratislave o jeho zastavení. 

Príjem – celková suma 
zastavených prídavkov na deti prijatých na účet MČ vyplývajúce z funkcie osobitného príjemcu 	Výdaj – účelné využitie 
finančných prostriedkov 
(zastavených prídavkov na deti) 	Zostatok 
     	
1 122,25 €	880,16 €	242,09 €	

	
4.	Výkon opatrení zameraných na predchádzanie porúch psychického a fyzického vývinu detí a plnoletých fyzických osôb, poskytovanie príspevkov

Mestská časť Bratislava-Nové Mesto je povinná plniť povinnosti vyplývajúce zo zákona                      č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov a čl. 32 ods. 1 psím. c) bod 3 písm. d) bod 1 a 4 Štatútu hlavného mesta Slovenskej republiky Bratislavy a prijatého VZN 5/2009, ktorým sa upravujú podmienky poskytovania finančných prostriedkov na zabezpečenie opatrení sociálnoprávnej ochrany detí a sociálnej kurately, schváleného dňa 20. 10. 2009 Miestnym zastupiteľstvom mestskej časti Bratislava – Nové Mesto podľa § 15 ods. 2 písm. a) zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov, ust. § 6 ods. 1 a ust. § 11 ods. 4 písm. g) zákona Slovenskej národnej rady č. 369/1990 Zb. o obecnom zriadení v znení  neskorších predpisov. 

Napr. Mestská časť je povinná poskytnúť príspevok na tvorbu úspor dieťaťu, ktoré je umiestnené v detskom domove, t. j. v ústavnej starostlivosti na základe rozhodnutia súdneho orgánu. 

Počet detí	Suma/mesiac
  na dieťa v DD	Suma vyplatených príspevkov na tvorbu úspor 	
10	89,23 €	0	

Za rok 2011 nebola vykázaná žiadna suma súvisiaca s príspevkom na tvorbu úspor na dieťa pre nesplnenie zákonných podmienok a podmienok vyplývajúcich z VZN č. 5/2009.  

5.	Životné jubileá občanov mestskej časti Bratislava – Nové Mesto

Počet listov zasielaných jubilantom január – december 2011

Oddelenie sociálnych služieb pripravuje blahoželania seniorom k narodeninám, ale aj               k životným jubileám (muži, ženy) od 70 rokov veku.

Mesiac	1	2	3	4	5	6	7	8	9	10	11	12	Spolu	
Muži	117	104	146	133	183	194	201	177	213	195	181	161	2005	
Ženy	176	167	293	274	357	309	370	346	370	283	286	320	3551	

Počet zaslaných blahoželaní:  5 556

Detské jasle

V súlade zo zákonom Slovenskej národnej rady č. 518/1990 Zb. o prechode zakladateľskej funkcie národných výborov na obce, ústredné orgány štátnej správy      a orgány miestnej štátnej správy, prevádzka a činnosť zariadení detských jaslí prešla dňom 1. januára 1991 do pôsobnosti obci a ich orgánov. Všetky základné práva           a povinnosti pracovníčok v pracovno-právnych vzťahoch prešli podľa § 50 Zákonníka práce na Miestny úrad Bratislava - Nové Mesto, ako výkonný orgán starostu                a Miestneho zastupiteľstva mestskej časti Bratislava-Nové Mesto.

Mestská časť Bratislava - Nové Mesto od 1.1.2003 v súlade s ustanoveniami zákona    č. 195/1998 Z. z o sociálnej pomoci a podľa dodatku č. 12 Štatútu hlavného mesta SR Bratislavy  a jeho dodatkov spravovala v rámci sociálneho programu zariadenie detských jaslí  pre pobyt detí od 6 mesiacov do 4 rokov.

Na rok 2011 boli pre zariadenie detských jaslí rozpočtované finančné prostriedky      vo výške 152 973 €, čerpanie 143 756,56 €, čo je plnenie na 93, 96 %. Najväčšou položkou čerpania rozpočtu boli energie a potraviny. Príjem za pobyt detí v zariadení detských jaslí bol splnený na 107,8 %.
V roku 2011 boli vykonané nasledovné práce:
- vyčistené kanalizačné  vpuste od strechy po kanalizačnú prípojku,
- čiastočná oprava strechy z dôvodu zatekania, 
- deratizácia, dezinfekcia a dezinsekcia v jarnom a letnom obodbí
- úprava záhrady detských jaslí sponzorom.

   Počet pracovníkov bol stanovený  posúdením  priestorov, stavebno-dispozičného riešenia, ako aj kapacity pre umiestnenie detí. V hodnotenom období na troch oddeleniach pracovalo 6 kvalifikovaných odborných sestier, 1 kuchárka,                      2 upratovačky a na pol úväzku práčka. Zariadenie riadi vedúca jaslí. 
V roku 2011 bolo  evidovaných 86 žiadostí o umiestnenie detí. Prijatých bolo 30 detí, 18 detí dočasne prerušilo pobyt v zariadení, z dôvodu ochorenia a 34 ukončilo dochádzku z dôvodu prechodu do materských škôl.
Od 1. 7. 2011 bola zvýšená úhrada za pobyt dieťaťa z 200 € na 230 € mesačne. Stravná jednotka ostala v pôvodnej výške 1,00 €.  
V hodnotenom roku sa v zariadení uskutočnili pre deti nasledovné akcie:                    
- dňa 1. 6.2011 bol v detských jasliach karneval pri príležitosti MDD. Rodičia detí za účasti pracovníčok zaradenia pripravili pre každé dieťa karnevalovú masku z ríše zvieratiek, rozprávkových bytostí a princezničiek,
- dňa 22.6.2011 zariadenie navštívili zvieratká z Bratislavskej ZOO, kde pre ne bola pripravená zelenina a ovocie. Ide o veľmi peknú akciu, ktorá sa organizuje už každoročne,
- dňa 6.12.2011 detí  prekvapil svojou návštevou Mikuláš, ktorý toho roku prišiel aj s anjelom a čertom. Pre deti to bol veľký zážitok

Vzhľadom na vývoj sociálnej politiky štátu a tým ďalšie znižovanie príjmov rodín s deťmi je predpoklad, že i naďalej bude veľký záujem o umiestnňovanie deti do detských jaslí.